
4980  Златоград,   Смолянска област, ул. ”Стефан Стамболов” №1

тел/факс: (03071) 2589; централа: 2551 (вътр.24);   E-mail:  obs@zlatograd.bg

                          

     Препис – решение:

Взето на редовно заседание на ОбС – Златоград, проведено на 28.01.2009 г,
Протокол № 29
ПО ТОЧКА: петнадесета
ОТНОСНО: ДЗ в частта Централна градска част, Проект за задание Централна градска част, резултати от  обсъждания, Вариант 2 на идеен проект на  Концепция Централна градска част.
ОбС прие
РЕШЕНИЕ № Д 295
Общински съвет  Златоград, на основание чл. 21, ал. 1, т. 11 от ЗМСМА и във връзка с Решение № Д 163 от 31.07.2008 г. на ОбС Златоград:

1. Одобрява проектно решение за “Концепция за централната градска част на гр. Златоград”(вариант 2) и Задание за проектиране за изготвяне на изменение на ПУП в обхват – Централна градска част - ПИ №758 кв.46 /казармен терен/, УПИ XIII – Културен дом, БКП, ГНС и ОФ, кв. 76 - /централен площад/ и УПИ II – Зеленина, кв. 77 във вид на план за регулация и застрояване, посочено в Приложение 1 

2. Упълномощава кмета на община Златоград да възложи изготвянето на проекта по заданието в т. 1.
	                                    Резултати от поименното гласуване:

инж. Пламен Чингаров

Председател на Общински съвет 
на Община Златоград

Изготвил:

Светла Чаушева

Гл. Спец. “ТО на ОбС”

Приложение _1 към решение № Д295
ЗАДАНИЕ ЗА ПРОЕКТИРАНЕ 
за изготвяне на изменение на ПУП


Да се изготви проект за изменение на ПУП в обхвата на съгласуваната и одобрена концепция (вариант2) , фаза предварителен проект :

Централна градска част - ПИ №758 кв.46 /казармен терен/, УПИ XIII – Културен дом, БКП, ГНС и ОФ, кв. 76 - /централен площад/ и УПИ II – Зеленина, кв. 77 и във вид на план за регулация и застрояване /ПРЗ/, на основания чл. 110, ал. 1, т.1 и чл. 134, ал.1, т.2  и т. 3 от ЗУТ.

I. Съществуващо положение 

Имотите попадат в територия от разновидност «смесена централна зона». 

· ПИ 758 участва в образуването на УПИ II – жилищни блокове, магазини, обществено хранене, битови услуги  и административни нужди, кв. 46 по ПУП на гр. Златоград. Регулационният план не е приложен и не е реализирано ново застрояване. Имотът се е ползвал като казармен терен до 1990-1995г. На север и североизток същият граничи с жилищни имоти, на изток с имот на МВР и имот за производствена дейност, на юг и югозапад с бул. „България” – улица от републиканската пътна мрежа. 

Релефът на имота е равнинен с лек наклон на юг. Върху терена са разположени полуразрушени сгради част от които се ползват. ПИ № 758 е частна общинска собственост с площ 15 604 м2.

· УПИ II – Озеленяване, кв. 77 е с приложена регулация изградена детска площадка, която не е добре стопанисвана и частично изменение с обособяване на УПИ – търговски обект в централната му част. 

· УПИ XIII – Културен дом, БКП, ГНС и ОФ, кв. 76 - /централен площад/ е с приложена регулация, която функционално не отговаря на изменилите се обществено икономически и устройствени условия. Съществуващото положение на настилките, стълбищните площадки, почти липсващото озеленяване не създават условие за естетическото и пространствено въздействие на площада.  

II. Цел

Да се актуализира подробния устройствения план предвид промените в обществено-икономическите условия на живот, да се дообогати градоустройствено централната част на града, като се предвидят нови обществени функции, допълнителни места за паркиране, нови зелени площи и площадки за рекреация.

III. Съдържание :

1. Графична част :

- ПРЗ /план за регулация и застрояване/, отнасящ се за зона А и зона Б от концепцията 

изработен върху кадастрална основа в мащаб 1:500, представен на чертеж на непрозрачна основа;

- план схема за вертикално планиране в мащаб 1:500;

- план-схема за водоснабдяване и канализация в мащаб 1:500;

- план-схема за електроснабдяване в мащаб 1:500;

- план-схема за далекосъобщения в мащаб 1:500;

- комуникационно – транспортен план;

- улична мрежа – пешеходни пространства, алеи, паркинги;

За ПИ № 758 /зона А – градски парк от предварителен проект/ да се постигнат следните градоустройствени паказатели – плътност на застрояването /Пзастр./ - 30 % и озеленяване /Позел./ - 70%. В имота да бъдат обособени два урегулирани парцела – УПИ – Балнеосанаториум и УПИ – Градски парк.

В УПИ – Балнеосанаториум да се предвиди изграждане на балнеоложки спа-център с басейн или изграждане на жилищни сгради до 3 етажа с търговско-обслужващи площи в сутерена.

В УПИ – Градски парк, да се заложи изграждане на  кортове и спортни съоръжения, водно огледало, детска площадка, автоспирка, кафе-аператив, търговски павилиони и паркинги.

За УПИ II – Озеленяване, кв. 77 и УПИ XIII – Културен дом, БКП, ГНС и ОФ, кв. 76 /Зона Б – централен градски площад/ да се обособят като едно УПИ . Съществуващата част от улица „Ст. Стамболов” попадаща в УПИ – то да се слее с площадното пространство, което се налага най-вече от трасирането в южната част на УПИ – то на новата транспортна връзка от пътя „Златоград – Заставата”. 

В УПИ – Централен площад да бъдат заложени елементите от идейното решение на концепцията за централната градска част – открита сцена, сух шадраван, кътове с пергола за почивка, цветни лехи, детска площадка, павилиони за услуги – продажба на вестници и списания, цветя, информационен център, крайречни панорамни площадки, пешеходна пътека – мост, свързваща зони А и Б, бараж на р. Върбица.

Проектът да се изготви в съответствие със ЗУТ, Наредба №8 за обема и съдържанието на устройствените схеми и планове, Наредба №7 за ПНУОВТУЗ.

Заданието е изготвено на основание чл.125, ал.2 от ЗУТ и се придружава от копие от действащия ПУП на гр.Златоград, кадастрална карта влязла в сила, нивелетен план, съгласувана и одобрена от ОбС – Златоград Концепция за централна градска част – (вариант2), фаза предварителен проект.

Изготвил:

Руска Запрянова

Главен архитект
инж. Пламен Чингаров
Председател на Общински съвет 
на Община Златоград
Изготвил:

